Április 1.

Névnapok: Hugó + Agád, Agapion, Pál, Palmer, Pável, Pósa, Urbán

Események

Politikai események

 1572 – Kitör a németalföldi szabadságharc.
 1713 – Anglia és Németalföld megkötik Franciaországgal az utrechti békét, mely lezárja a spanyol örökösödési háborút. Lásd még: rastatti béke.
 1924 – A müncheni bíróság Hitlert öt évre ítéli, azonban már év végén kiengedik (a börtönben írja meg „Mein Kampf” című programjellegű művét).
 1977 – Spanyolországban feloszlatják a francoista pártot.
 1979 – Az Iráni Iszlám köztársaság kikiáltása.
 1991 – Megszűnik a Varsói Szerződés katonai szervezete, majd három hónap múlva, július 1-én a Varsói Szerződés Politikai Tanácskozó Testülete is.
 1991 – A RAF düsseldorfi lakásában lelövi Detlev Karsten Rohweddert, a volt NDK vagyonkezelőjének elnökét.

Tudományos és gazdasági események

 1579 – Báthory István erdélyi fejedelem és lengyel király megalapítja a Vilniusi Egyetemet.
 1926 – Megkezdi működését a jegybank szerepét is betöltő Csehszlovák Nemzeti Bank.
 1976 – Steve Jobs két társával megalapítja az Apple Computert.

Kulturális események
 2004 – Elindul a kasub nyelvű Wikipedia.

Irodalmi, színházi és filmes események

Zenei események

Sportesemények

Formula–1
 2001 –  brazil nagydíj, Interlagos - Győztes: David Coulthard  (McLaren Mercedes)

Egyéb események

 1810 – A párizsi Louvre kápolnájában megtartják I. Napóleon francia császár és Mária Lujza osztrák főhercegnő esküvőjét.
 2003 – A Slashdot bemutatja a Whitespace programozási nyelvet.

Születések 
 1578 – William Harvey angol orvos, sebész, anatómiatanár († 1657)
 1750 – Hugo Kołłątaj lengyel tudós, pap, politikus és államférfi († 1812)
 1755 – Jean Anthelme Brillat-Savarin francia gasztronómus, francia író, politikus († 1826)
 1806 – Franz Eybl osztrák biedermeier festő († 1880)
 1809 – Nyikolaj Vasziljevics Gogol orosz író, drámaíró († 1852)
 1814 – Erdélyi János ügyvéd, költő, az MTA rendes tagja, a Kisfaludy Társaság titkára († 1868)
 1815 – Otto von Bismarck gróf, német politikus, Németország első kancellárja († 1898)
 1821 – Louis-Adolphe Bertillon francia statisztikus, mikológus († 1883)
 1834 – Marastoni József magyar festőművész, litográfus († 1895)
 1840 – Szilágyi Dezső magyar jogász, politikus, az MTA tagja († 1901)
 1859 – Vikár Béla magyar etnográfus, műfordító, az MTA tagja († 1945)
 1865 – Zsigmondy Richárd magyar származású, Nobel-díjas kémikus († 1929)
 1868 – Edmond Rostand francia költő, drámaíró, a „Cyrano de Bergerac” és a „Sasfiók” szerzője († 1918)
 1868 – Lengyel Pál (nyomdász) magyar nyomdász, újságíró, eszperantó nyelvű lapok kiadója († 1932)
 1873 – Sergey Rachmaninov orosz zeneszerző, zongoraművész, karmester († 1943)
 1881 – Octavian Goga román költő, drámaíró, antiszemita politikus, a Román Királyság miniszterelnöke († 1938)
 1889 – Pécsi József magyar fotóművész, fényképészeti szakíró, szaktanár († 1956)
 1906 – Alekszandr Szergejevics Jakovlev szovjet repülőgéptervező († 1989)
 1909 – Bill Whitehouse (William Whitehouse) brit autóversenyző († 1957)
 1911 – Goda Gábor Kossuth-díjas magyar író († 1996)
 1915 – Cseres Tibor Kossuth-díjas magyar író († 1993)
 1916 – Bán Zoltán magyar színész, szerkesztő, rendezőasszisztens († 1998) 
 1920 – Károlyi Judit magyar színésznő  
 1920 – Mifune Tosiró japán színész († 1997)
 1927 – Puskás Ferenc (sz. Purczeld), becenevén Puskás Öcsi, válogatott labdarúgó, edző, az Aranycsapat kapitánya, a nemzet sportolója († 2006)
 1929 – Milan Kundera cseh–francia író, drámaíró, költő, esszéista († 2023)
 1930 – Kertész Iván  zenei szerkesztő, zenekritikus, az Operakalauz szerzője († 2014)
 1932 – Debbie Reynolds amerikai színésznő („Ének az esőben”) († 2016)
 1939 – Horváth Ferenc magyar színész
 1940 – Wangari Maathai kenyai környezetvédő és politikus († 2011)
 1949 – Németh Tibor magyar bábművész, színész
 1949 – Thész Gabriella Liszt Ferenc-díjas magyar karnagy, érdemes művész
 1950 – Loris Kessel svájci autóversenyző († 2010)
 1952 – Tőkés László a Királyhágó-melléki református egyházkerület püspöke
 1954 – Rubold Ödön Jászai Mari-díjas magyar színész, érdemes művész
 1959 – Christian Thielemann német karmester
 1960 – Shanna McCullough amerikai pornószínésznő
 1961 – Susan Boyle énekes, a Britain's Got Talent versenyzője
 1971 – Nakano Sindzsi japán autóversenyző
 1973 – Kris Marshall angol színész
 1976 – Király Gábor magyar válogatott labdarúgókapus
 1977 – Boczkó Gábor magyar párbajtőröző
 1980 - Pethő Gergő magyar színész, bábszínész, a Harmadik Figyelmeztetés Színészzenekar dobosa
 1982 – Sam Huntington amerikai színész
 1982 – Taran Killam amerikai színész
 1983 – Jussi Jokinen finn jégkorongozó, olimpiai ezüstérmes
 1983 – Matt Lanter amerikai színész
 1985 – Beth Tweddle angol tornász
 1985 – Samil Burzijev orosz labdarúgó († 2010)
 1992 – Szuj Lu kínai tornász
 1995 – Logan Paul amerikai színész
 1997 – Asa Butterfield amerikai színész

Halálozások 
 1441 – I. Blanka navarrai királynő (*1387)
 1807 – Révai Miklós magyar nyelvtudós (* 1750)
 1847 – Festetics Imre magyar genetikus (* 1762)
 1863 – Hollán Hugó katonatiszt (* 1819)
 1868 – Lukács Dénes honvéd ezredes (* 1816)
 1872 – Martin Ohm német matematikus, az Aranymetszés szabály leírója, Georg Simon Ohm fivére (* 1792)
 1882 – Solymosi Eszter a tiszaeszlári per sértettje (* 1868)
 1890 – Alekszandr Fjodorovics Mozsajszkij orosz tengerésztiszt, a repülés egyik úttörője (* 1825)
 1917 – Scott Joplin, amerikai zeneszerző és zongorista (* 1867 vagy 1868)
 1922 – IV. Károly magyar király, I. Károly néven osztrák császár, valamint cseh király, az utolsó Habsburg uralkodó (* 1887)
 1930 – Cosima Wagner, Liszt Ferenc lánya, Richard Wagner felesége (* 1837)
 1946 – Kenéz Béla statisztikus, közgazdász, az MTA tagja, 1931–1932-ben kereskedelemügyi miniszter (* 1874)
 1952 – Molnár Ferenc magyar író (* 1878)
 1964 – Thomas Monarch amerikai autóversenyző (* 1912)
 1968 – Lev Davidovics Landau Nobel-díjas szovjet elméleti fizikus (* 1908)
 1975 – Mark Light amerikai autóversenyző (* 1910)
 1978 – Ignotus Pál magyar író, újságíró (* 1901)
 1990 – Vándor József magyar színész (* 1921)
 2008 – Baczakó Péter magyar súlyemelő, olimpiai bajnok (* 1951)
 2014 – Jacques Le Goff francia középkortörténész (* 1924)
 2016 – Keres Emil Kossuth-díjas magyar színművész (* 1925)
 2017 – Jevgenyij Alekszandrovics Jevtusenko szovjet–orosz költő (* 1933)

Nemzeti ünnepek, emléknapok, világnapok 
 A magyar népszokás szerint a bolondok napja, az ugratás, tréfálkozás napja

Jegyzetek 

Április 01.